b'\n_START_ARTICLE_\nLe Duc Tho\n_START_SECTION_\nPari\xc5\xa1ki\xc2\xa0mirovni dogovor\n_START_PARAGRAPH_\nZdru\xc5\xbeene dr\xc5\xbeave Amerike so se aktivno pridru\xc5\xbeile Vietnamski vojni v za\xc4\x8detku\xc2\xa01960tih let. Ve\xc4\x8d pomiritvenih sre\xc4\x8danj pari\xc5\xa1kih mirovnih posvetov se zgodi med letoma 1969 in 1973. Medtem ko Xu\xc3\xa2n Thu\xe1\xbb\xb7 vodi uradno pogajalsko ekipo, ki predstavlja Demokrati\xc4\x8dno republiko Vietnam v pogovorih v Parizu, Th\xe1\xbb\x8d in ameri\xc5\xa1ki svetovalec za nacionalno varnost Henry Kissinger od februarja 1970 skrivoma vodita pogajanja, ki vodijo do prenehanja napadov in Pari\xc5\xa1ki mirovni dogovor, ki nastane 23. januarja 1973. Dogovor je vklju\xc4\x8deval nadaljevanje ameri\xc5\xa1ke pomo\xc4\x8di ju\xc5\xbenemu Vietnamu, oddajo ameri\xc5\xa1kih vojnih ujetnikov v 80tih dneh po prenehanju spopadov, nadzor nad ozemljem in vojnimi kapacitetami obeh strani opravi Mednarodna komisija za nadzor, sestavljena iz razli\xc4\x8dnih dr\xc5\xbeav, na podro\xc4\x8dju Ju\xc5\xbenega Vietnama se izvedejo svobodne in demokrati\xc4\x8dne volitve, vojaki Severnega Vietnama pa so lahko ostali v Ju\xc5\xbenem Vietnamu._NEWLINE_Medtem ko je 23. januar na splo\xc5\xa1no priznan kot\xc2\xa0dan miru, so se pogajanja nadaljevala, pa tudi incidenti. Zaradi \xc5\xa1e naprej prisotnih\xc2\xa0domnevnih kr\xc5\xa1itev premirja, bombnih napadov itn. se Kissinger in Th\xe1\xbb\x8d sre\xc4\x8data v Parizu maja in junija 1973 za vra\xc4\x8danje miru. 13. junija 1973 ZDA in Severni Vietnam podpi\xc5\xa1eta skupno izjavo (communique) z obljubo za medsebojno podporo pri polnem izvajanju\xc2\xa0Pari\xc5\xa1kega mirovnega dogovora.\n_START_SECTION_\nNobelova nagrada za mir\n_START_PARAGRAPH_\nTh\xe1\xbb\x8d in Henry Kissinger sta bila skupaj razgla\xc5\xa1ena za dobitnika Nobelove nagrade za mir leta 1973, a jo je Tho zavrnil, saj mir ni bil dore\xc4\x8den, oziroma je\xc2\xa0utrjeval\xc2\xa0kr\xc5\xa1itve\xc2\xa0s strani ZDA in ju\xc5\xbenega dela Vietnama, ki bi poru\xc5\xa1ile premirje. Premirje postane dokon\xc4\x8dno leta 1975 po prevzemu celotnega Vietnama pod enotno oblastjo in enotno dr\xc5\xbeavo._NEWLINE_Premirje ne bi bilo zadnje,\xc2\xa0vojna se namre\xc4\x8d nadaljuje do padca Sajgona\xc2\xa0leta 1975,\xc2\xa0Severni Vietnam namre\xc4\x8d dokon\xc4\x8dno\xc2\xa0osvoji Ju\xc5\xbeni Vietnam.'